’दिक्ख हर कम्म सोची समझियै करना चाइदा। कोई बी गैं पुट्टने छा पैह्लै सोची-बचारी ते फ्ही कुसै पक्के नतीजै उप्पर पुज्जियै गै गैं पुट्टो। जजबातैं च कदैं नेईं आओ। मनुक्ख खता खंदा ऐ। हुन गुस्सै च आइयै तू’ ठेकेदारै दै घर जाना हा। मजूरी मंगनी ही। पैह्लैं आला लेक्खा उन्न फ्ही नांह् करी छुड़नी ही ते तू’ कोई गलत गैं पुट्टी छुड़नी ही। नतीजा ए होना हा जे उन्न अपने आदमी छुड़ियै तुक्की मार दुआनी ही। केह् लाह् नेह् कम्में च जेदै च हार खानी पौऐ? चुप्प करियै बेई जा इत्थें।’